REGOLAMENT TAL-KUMMISSJONI (KE) Nru 1487/2006
tad-9 ta' Ottubru 2006
li jemenda r-Regolament (KEE) Nru 2921/90 għal dak li għandu x’jaqsam mal-għajnuna għall-ħalib xkumat għall-produzzjoni tal-każeina u l-każeinati
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1255/1999 tas-17 ta’ Mejju 1999 dwar l-organizzazzjoni komuni tas-suq tal-ħalib u tal-prodotti tal-ħalib (1), u partikolarment l-Artikolu 15, il-punt b) tiegħu
Billi:
(1)
L-Artikolu 2(1) li jemenda r-Regolament tal-Kummissjoni (KEE) Nru 2921/90 tal-10 ta’ Ottubru 1990 dwar għajnuna għall-produzzjoni ta’ casein u caseinate [każeina u każeinati] magħmulin minn ħalib xkumat (2), jiffissaw l-ammont tal-għajnuna għall-ħalib xkumat ipproċessat f’każeina u każeinati. Fid-dawl tal-evoluzzjoni tal-prezz tas-suq tal-każeina u l-każeinati fis-suq Komunitarju u s-suq dinji, jeħtieġ li l-ammont tal-għajnuna jitnaqqas.
(2)
Jeħtieġ għalhekk li r-Regolament (KEE) Nru 2921/90 jiġi emendat.
(3)
Il-miżuri stipulati f’dan ir-Regolament huma konformi mal-opinjoni tal-kumitat ta’ ġestjoni tal-ħlaib u l-prodotti tal-ħalib.
ADOTTAT DAN IR-REGOLAMENT:
Artikolu 1
Fl-Artikolu 2(1) tar-Regolament (KEE) Nru 2921/90, l-ammont ta’ “EUR 0,52” għandu jinbidel b“EUR 0,00”.
Artikolu 2
Dan ir-Regolament għandu jidħol fis-seħħ l-għada tal-pubblikazzjoni tiegħu f'Il-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 9 ta' Ottubru 2006.